ฮั่งเส็งปิดร่วง 325.07 จุด เหตุผิดหวังข้อมูลศก.จีน
ฮั่งเส็งปิดร่วง 325.07 จุด เหตุผิดหวังข้อมูลศก.จีน
10 พ.ย. 2558

ดัชนีฮั่งเส็งตลาดหุ้นฮ่องกงปิดตลาดร่วงลง โดยดัชนีฮั่งเส็งลดลง 325.07 จุด หรือ 1.43% ปิดวันนี้ที่ 22,401.70 จุดหลังจากจีนเปิดเผยข้อมูลเศรษฐกิจที่น่าผิดหวัง
สำนักงานสถิติแห่งชาติของจีน (NBS) ระบุว่า ดัชนี CPI ของจีนในเดือนต.ค.เพิ่มขึ้น 1.3% เมื่อเทียบรายปี ซึ่งชะลอลงจากอัตราการขยายตัว 1.6% ในเดือนก.ย. และต่ำกว่าที่นักวิเคราะห์ประเมินไว้ว่าจะปรับขึ้น 1.5%
นอกจากนี้ NBS เปิดเผยว่า ดัชนีราคาผู้ผลิต (PPI) ของจีน ซึ่งเป็นมาตรวัดเงินเฟ้อระดับค้าส่ง ปรับตัวลง 5.9% เมื่อเทียบรายปี ในเดือนต.ค. ซึ่งไม่เปลี่ยนแปลงจากในเดือนก.ย.ที่หดตัวลง 5.9% เช่นกัน เทียบรายปี